KTB ลุ้นบันทึกกำไรพิเศษจากกรณี AQ แนะซื้อเป้าหมาย 22.70 บ.
KTB ลุ้นบันทึกกำไรพิเศษจากกรณี AQ แนะซื้อเป้าหมาย 22.70 บ.
8 มี.ค. 2561

บล.ไอร่า ระบุในบทวิเคราะห์วันนี้(8มี.ค.)ว่า ธนาคารกรุงไทย จำกัด (มหาชน) หรือ KTB คาดอาจมีกำไรพิเศษจากกรณี AQ โดยคาด KTB ยังรอบันทึกกำไรจากการขายทอดตลาดที่ดินของ AQ คาดสูงเกือบ 10,000 ล้านบาท (ยังไม่ได้รวมเข้าในประมาณการ) อย่างไรก็ตามคาดกำไรพิเศษดังกล่าว บางส่วนจะนำกลับไปเป็นสำรองส่วนเกินเพื่อรองรับกับมาตรฐาน IFRS9 ที่จะบังคับใช้ในต้นปี’62
กำไรสุทธิปี’61 เติบโตกว่า 40% คาดอยู่ที่ 31,841 ล้านบาท หรือ 2.28 บาท/หุ้นโดยคาดว่าค่าใช้จ่ายในการสำรองหนี้จะลดลง 28.5% จากปี’60 จากคุณภาพสินทรัพย์ที่ปรับตัวดีขึ้น และคาดไม่มีการตั้งสำรองหนี้ก้อนใหญ่ เช่นปี’60 (EARTH 12,000 ลบ.) แนะนำ “ซื้อ” ราคาเป้าหมายที่ 22.70 บาท